
Për përcaktimin e tarifës së shërbimit për pajisjen me pasaportë lundrimi

Në mbështetje të nenit 102 pika 4 të Kushtetutës dhe të nenit 11 të ligjit nr.9975, datë 28.7.2008 “Për taksat kombëtare”, Ministri i Financave dhe Ministri i Punëve Publike, Transportit dhe Telekomunikacionit

Udhëzojnë:

1. Pasaporta e lundrimit është dokument identifikimi i pjesëtarëve të ekuipazheve të anijes ose personave të tjerë që mund të punojnë dhe udhëtojnë me këtë anije.
2. Personat  të  cilët  pajisen  me  pasaportë  lundrimi paguajnë një tarifë shërbimi prej 5 750 (pesë mijë e shtatëqind e pesëdhjetë) lekë/person, për të cilën nuk aplikohet TVSH.
3. Vjelja e kësaj tarife bëhet nga Kapiteneria e Porteve të rretheve përkatëse, të cilat lëshojnë pasaportën e lundrimit.
4. Tarifat e arkëtuara, brenda 5 ditësh nga momenti i arkëtimit, derdhen në llogarinë bankare të të ardhurave të thesarit të rrethit përkatës.
5. Shuma e tarifave të arkëtuara sipas këtij udhëzimi, i takon 100% Buxhetit të Shtetit.
6. Modeli i pasaportës dhe procedurat e dhënies së saj përcaktohen nga Ministria e Punëve Publike, Transportit dhe Telekomunikacionit.
7. Të gjitha udhëzimet të cilat bien në kundërshtim me këtë udhëzim, shfuqizohen.
8. Ky udhëzim hyn në fuqi menjëherë.

